સામગ્રી: સાધુ-સંતો ઉપરાંત 'રાષ્ટ્રીય સ્વંય સેવક સંઘ'ના પ્રમુખ મોહન ભાગવતે પણ હવે મોદી સરકારને રામ મંદિર નિર્માણ માટે સંસદમાં કાયદો ઘડવા કે વટહુકમ લાવવા જણાવ્યું છે.

આ દબાણ અને માંગણીએ એટલા માટે જોર પકડ્યું છે કે ગઈ લોકસભાની ચૂંટણી વખતે મોદી અને ભાજપના નેતઓએ જો તેમની સરકાર બનશે તો મંદિર નિર્માણનું વચન આપ્યું હતું.

અને હવે તો દિલ્હી અને લખનૌ એમ બન્ને જગ્યાએ ભાજપની પૂર્ણ બહુમત સરકાર છે.

પરંતુ મોદી સરકારે આ સાડા ચાર વર્ષોમાં ના તો બન્ને પક્ષો વચ્ચે  કોઈ સમજૂતી કરાવવાનો પ્રયત્ન કર્યો કે પછી ના તો  સુપ્રીમ કોર્ટમાં પડી રહેલી અરજીને ઉકેલવાના કોઈ પ્રયાસ હાથ ધર્યા.

મંદિર સમર્થકોમાં ગભરામણ

હવે કાર્યકાળ પૂરો થવાને આરે છે અને ફરી વખત સત્તામાં આવવાના કોઈ એંધાણ વર્તાતા નથી તેવા સંજોગોમાં મંદિર સમર્થકોની ગભરામણ સમજી શકાય તેવી છે.

પણ કાયદા નિષ્ણાતો જાણે છે કે કોર્ટમાં અવલંબિત કેસો પર સરકાર કોઈ એક પક્ષની તરફેણમાં કાયદો ઘડી ના શકે.

માટે જ વડા પ્રધાન મોદીએ સંઘના પ્રમુખ અને અન્ય મંદિર સમર્થકોને જાહેરમાં જવાબ આપ્યો છે કે સરકાર કોર્ટની પ્રક્રિયામાં દખલ કરી ના શકે.

હા, કોર્ટનો અંતિમ ચુકાદો આવ્યા બાદ તે જરૂરી પગલાં ભરી શકે છે.

તમે આ વાંચ્યું કે નહીં?

કહેવાની જરૂર નથી કે આ નિવેદનથી મંદિર સમર્થકો હતાશ થયા છે, જેની પ્રતિક્રિયા પ્રયાગરાજ કુંભમાં જોવા મળી રહી છે.

ચોતરફ સુત્રોચ્ચાર સાંભળવા મળી રહ્યાં છે કે 'મંદિર નહીં તો મત પણ નહીં.'

ગઈ ચૂંટણીમાં 31 ટકા મત સાથે મોદી સરકાર સત્તામાં આવી હતી. મતમાં જો થોડા ઘણો પણ ઘટાડો થાય તો તે મોદી સરકારને વિપક્ષમાં બેસાડી શકે તેમ છે.

એમ માનવામાં આવે છે કે પોતાના સમર્થકોને ખુશ રાખવા માટે જ મોદી સરકારે સુપ્રીમ કોર્ટમાં એક નવી અરજી દાખલ કરી છે કે અયોધ્યામાં અધિગ્રહણ કરાયેલી 67 એકર જમીનમાંથી મૂળ વિવાદિત જમીન સિવાયની વધારાની જમીન રામ જન્મ ભૂમિ ન્યાસને પાછી આપવાની મંજૂરી આપવામાં આવે.

ક્યાં છે આ જમીન?

મૂળ વિવાદિત જમીન એટલે એ જગ્યા કે જ્યાં 1992 સુધી વિવાદિત મસ્જિદ ઊભી હતી. એનો પરિઘ એક તૃતયાંશ એકરથી પણ ઓછો છે જેને કોર એરિયા પણ કહેવામાં આવે છે.

મસ્જિદ તૂટી પડ્યા બાદ તે વખતની નરસિન્હા સરકારે એક કાયદો ઘડીને હાઈકોર્ટમાં ચાલી રહેલા ચારેય કેસ સમાપ્ત કરી દીધા હતા અને બાજૂમાં રહેલી 67 એકર જમીનનું અધિગ્રહણ કરી લીધું હતું.

આ તમામ જમીન અધિગ્રહણ કરવાનું કારણ એ હતું કે જે પણ પક્ષ કોર્ટ પાસેથી કોર એરિયા જીતી જાય એને...\nઅગાઉની સામગ્રીનો સારાંશ નીચે મુજબ કરી શકાય છે:
મોદી સરકાર પર હાલમાં એમના સમર્થકો અને ખાસ કરીને 'વિશ્વ હિન્દુ પરિષદ' અને સંઘ પરિવારનું ભારે દબાણ છે કે તેઓ આવનારી લોકસભાની ચૂંટણી પહેલાં અયોધ્યાની વિવાદિત ભૂમિ પર-બાબરી મસ્જિદના સ્થાન પર મંદિર નિર્માણનું કામ બને તેટલી વહેલી તકે શરૂ કરી દે.